section_heading: Klupska karijera
paragraph_text: Interes za Dennisom Rommedahlom pokazali su engleski premijerligaši Charlton Athletic i Tottenham Hotspur ali uspješnijim se pokazao Charlton koji je uspio igrača dovesti u klub tijekom ljeta 2004. S Dancem je tada potpisan četverogodišnji ugovor. Prvu sezonu je proveo na klupi ili kod fizioterapeuta da bi u drugoj postao standardni igrač. Tijekom ljeta 2006. je otkazan njegov već dogovoreni transfer u ruski Zenit dok ga se krajem iste godine povezivalo s FC Kopenhagenom koji ga je htio kupiti za milijun funti. Nakon što je Charlton u sezoni 2006./07. ispao iz Premier lige kao pretposljednja momčad, postalo je jasno da će Rommedahl napustiti klub. Za njega su interes pokazali Getafe i Galatasaray ali se sam igrač u konačnici dogovorio s Ajaxom. Amsterdamski klub ga je doveo 20. srpnja 2007. a vrijednost transfera je iznosila 680.000 funti.